Mapodisi a tlhotlhomisa leso
Mapodisi a Takatokwane a tlhotlhomisa tiragalo e mo go yone mme wa dingwaga tse di masome a marataro le boraro a fitlhetsweng a tlhokafetse kwa morakeng wa Maripe, sekgalanyana go tswa kwa Dutlwe. Mookamela mapodisi a Takatokwane, Superitendent Ocean Maraganyane a re ba begetswe tiragalo eo ke molemi mongwe yo a neng a tsamaya mo sekgweng a batla dipodi mme a fitlhela mme yoo a rapaletse mo sekgweng mme a tlhaba mokgosi go itsise ba sepodisi. Are ba ne ba tsena mo letsholong la malatsi a mabedi ka thuso ya sefofane sa tlhoo-tomo sa sepodisi go tsoma mmelaelwa mme ba mo fitlhela mo sekgweng gaufi le motse wa Tshwaane. Supt Maraganyane a re bobedi joo e ne e le baratani, mme ditlhotlhomiso tsa sepodisi di supile fa ba ne ba tlhoka kutlwisisano ka jaana mmelaelwa a ne a belaela fa moswi a mo tsietsa.Bokhutlo